რობერტ სანდერსონ მალიკენი

რობერტ სანდერსონ მალიკენი (ინგლ. Robert Sanderson Mulliken ; დ. 7 მანგი, 1896, ნიუ-ბერიპორტი, მასაჩუსეტსი, ააშ — ღ. 31 გჷმათუთა, 1986, არლინგტონი, ვირჯინია, ააშ) — ამერიკალი ფიზიკოსი დო ქიმიკოსი, ნამუქით შელებუ მოლეკულური ორბიტალური თეორიაშ ადრეიან გოვითარაფა. ნობელიშ პრემიაშ ლაურეატი ქიმიაშ დარგის (1966).

ბიოგრაფია
რობერტ სანდერსონ მალიკენი გურაფულენდჷ მასაჩუსეტსიშ ტექნოლოგიაშ ინსტიტუტის, უკულ ჩიკაგოშ უნივერსიტეტის, სოდეთ თხილუ ოდოქტორე დისერტაცია. ართ პერიოდის ჰარვარდიშ უნივერსიტეტის გურაფულენდჷ სპექტოგრაფიულ ტექნიკას დო კვანტურ თეორიას. გეჩინებაფუ რობერტ ოპენჰაიმერი, ჯონ ჰაზბრუკ ვან ფლეკი, ჯონ კლარკ სლეიტერი დო შხვეფი. 1925-1927 წანეფს მალიკენი ევროპას რდჷ, სოდეთ მუშენდჷ ერვინ შრედინგერი, პოლ დირაკი, უერნერ ჰეიზენბერგი, ლუი დე ბროილი, მაქს ბორნი,  ვალტერ ბოთე, ფრიდრიხ ჰუნდი დო შხვა მენცარეფწკჷმა ართო. 1926-1928 წანეფს მალიკენი ოგურუანდჷ ფიზიკას ნიუ-იორკიშ უნივერსიტეტის, უკულ დირთჷ ჩიკაგოშ უნივერსიტეტიშა სოდეთ რდჷ ასოცირებული პროფესორი დო უკულ პროფესორი, 1931 წანაშე. ჩიკაგოშ უნივერსიტეტის ჟირხოლო, ქიმიაშ დო ფიზიკაშ დეპარტამენტის მუშენდჷ. ინტერესეფიშ სფერო რდჷ მოლეკულურ-ორბიტალური თეორია. მალიკენი 1936 წანაშე რდჷ ამერიკაშ მენცარობაშ ერუანულ აკადემიაშ მაკათური. 1967 წანაშე რდჷ ომაფე საზოგადოებაშ მაკათური. 1963 წანას მიპალუ პეტერ დებაიშ პრემია, 1966 წანას ნობელიშ პრემია ქიმიას დო 1983 წანას პრისტლიშ მენდალი.

პერსონალური რინა
რობერტ სანდერსონ მალიკენიშ ოსური რდჷ მარი ჰელენ ნოე. ჸუნდეს ჟირი სკუა. რობერტ მალიკენქ ღურუ 1986 წანაშ 31 გჷმათუთას, გურიშ ლახალათ, 90 წანერქ.

ლიტერატურა
R. Stephen Berry, Biographical Memoirs, Vol. 78: Robert Sanderson Mulliken, 1896-1986 (Washington, D.C.: The National Academy Press, 2000), pages 146–165.

რესურსეფი ინტერნეტის

Key Participants: Robert Mulliken  - Linus Pauling and the Nature of the Chemical Bond: A Documentary History
Guide to the Robert S. Mulliken Papers 1908-1985 at the University of Chicago Special Collections Research Center
Guide to the Robert S. Mulliken Scientific Offprints Collection ca. 1930s-1985 at the University of Chicago Special Collections Research Center

კატეგორია:ამერიკალეფი
კატეგორია:ამერიკალი ფიზიკოსეფი
კატეგორია:ამერიკალი ქიმიკოსეფი
კატეგორია:ნობელიშ პრემიაშ ლაურეატეფი
კატეგორია:ამერიკალი ნობელიშ პრემიაშ ლაურეატეფი
კატეგორია:ნობელიშ პრემიაშ ლაურეატეფი ქიმიას
კატეგორია:დუნაბადი 1896
კატეგორია:ნაღურა 1986